આ સમિતિએ કમલા મિલ્સના સહમાલિક રમેશ ગોવાની અને રેસ્ટોરેન્ટના સહમાલિકો વિરુદ્ધ પગલાં ભરવાની માગણી કરી છે. ગોવાની કમલા મિલ્સનો 95 ટકા હિસ્સો ધરાવે છે. જેમણે રસ્ટોરેન્ટ માલિકોને ગેરકાનૂની રીતે બાંધકામોમાં ફેરફાર કરવાની પરવાનગી આપી છે. બે રેસ્ટોરેન્ટના માલિકોએ ખુલ્લી અગાશીને જ્વલનશીલ પદાર્થો વડે બનેલા પાર્ટિશનની મદદથી રેસ્ટોરેન્ટમાં ફેરવી નાખી હતી. તેના કારણે હવાની મુક્ત અવરજવરમાં અવરોધ આવ્યો હતો. તેથી આગમાંથી ધુમાડાને કારણે ગૂંગળાઇને 14 જણનાં મરણ થયાં હતાં. અગાશીના પાછળના ભાગમાં કેરોસીન અને કોલસા જેવા જ્વલનશીલ પદાર્થો મૂકવામાં આવ્યા હતા, તેથી લોકોની અવરજવરમાં અવરોધ સર્જાયો હતો. ભવિષ્યમાં આ પ્રકારની દુર્ઘટના રોકવા સરકારી ખાતાઓ વચ્ચે બહેતર સમન્વય સાધવામાં આવે એમ અહેવાલમાં ઉમેરવામાં આવ્યું હતું.